Държавен вестник, бр. 79, 2024 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  79
9. отговаря за работата с документите и за 
съхраняването им;
10. отговаря за опазването на служебната 
информация;
11. контролира спазване на сроковете при 
осъществяване на административното обслуж­
ване на физически и юридически лица;
12. контролира спазване на изискванията за 
безопасност и противопожарна охрана;
13. контролира организирането и осигурява­
нето на охранителния и пропускателния режим 
в сградата на центъра;
14. отговаря за изпълнението на други зада­
чи, определени със заповед на изпълнителния 
директор на центъра.
(3) При отсъствие на главния секретар не­
говите функции се изпълняват от директор на 
дирекция, определен със заповед на изпълни­
телния директор за всеки конкретен случай.
Раздел III
Обща администрация
Чл. 14. Общата администрация е органи­
зирана в дирекция „Административна, фи­
нансово-стопанска дейност и управление на 
собствеността“.
Чл. 15. Дирекция „Административна, фи­
нансово-стопанска дейност и управление на 
собствеността“ обезпечава административната 
дейност, административното и информационно­
то обслужване, финансово-стопанската дейност, 
управлението на собствеността и човешките 
ресурси, като:
1. в областта на административната дейност 
и административното обслужване:
а) осигурява функционирането на Центъра 
за административно обслужване и извършва 
техническите дейности по административното 
обслужване на физическите и юридическите 
лица на принципа „едно гише“, включително 
по електронен път;
б) поддържа в актуално състояние инфор­
мацията за центъра и предоставяните админи­
стративни услуги в Интегрираната информа­
ционна система на държавната администрация 
и в Единния портал за достъп до електронни 
административни услуги;
в) организира и контролира оборота на 
електронни документи и документи на хартиен 
носител със средствата на автоматизирана 
информационна система;
г) организира дейността на учрежденския 
архив;
д) организира и координира процеса по оси­
гуряване на достъп до обществена информация и 
изготвя проекти на решения в съответствие със 
Закона за достъп до обществена информация;
е) изготвя проекти на договори, споразумения 
и вътрешноадминистративни актове, свързани 
с дейността на центъра;
2. в областта на финансово-стопанската 
дейност:
а) организира и координира прилагането и 
развитието на системата за финансово упра­
вление и контрол;
б) осъществява предварителен контрол за 
законосъобразност върху процеси и дейности 
съгласно утвърдени от изпълнителния директор 
вътрешни правила;
в) изготвя средносрочната бюджетна прогно­
за и проект на бюджет на центъра за съответната 
година по бюджетни програми;
г) организира и извършва текущата счето­
водна отчетност на центъра;
д) съставя месечни, тримесечни и годишен 
отчет за изпълнение на бюджета на центъра;
е) изготвя тримесечни и годишни оборотни 
ведомости и годишен счетоводен баланс;
ж) организира завеждането и разпределянето 
на материалните активи и извършването на 
инвентаризации;
з) организира документооборота и съхране­
нието на счетоводната информация съгласно 
изискванията на Закона за счетоводството;
3. в областта на управлението на собстве­
ността:
а) организира и изпълнява дейности във 
връзка с планирането, подготовката и про­
веждането на процедурите за възлагане на об­
ществени поръчки, сключването на договорите 
за изпълнението им и изготвя план-график за 
провеждането им;
б) стопанисва имотите – държавна соб­
ственост, и движимите вещи на центъра при 
спазване на изискванията на действащите 
нормативни актове;
в) организира и извършва цялостното ма­
териално-техническо обслужване на центъра;
г) организира и осигурява охранителния и 
пропускателния режим в сградата на центъра;
д) координира и осигурява поддържането и 
ремонта на сигнално-охранителните и пожа­
роизвестителните системи;
4. в областта на човешките ресурси:
а) изготвя и актуализира длъжностното 
разписание и поименното разписание на длъж­
ностите;
б) осъществява методическа, организа­
ционна и техническа помощ в процеса на раз­
работване и актуализиране на длъжностните 
характеристики и в процеса на оценяване на 
изпълнението на служителите;
в) организира и извършва дейностите по 
набиране и подбор на персонала и провежда­
нето на конкурсни процедури за назначаване 
на държавни служители;
г) изготвя административни актове, трудови 
договори и други документи по възникването, 
изменението и прекратяването на служебните 
и трудовите правоотношения на служителите 
в центъра;
д) образува, води и съхранява служебните и 
трудовите досиета на служителите;